Lars Enarsonin opetusta
JERUSALEMIN MUUREILLA
Rukouskoulu 9/9 Rukous Pyhässä Hengessä
Shalom Jerusalemista! Tervetuloa seuraamaan ohjelmaamme!
Nyt lähetämme rukouskoulun viimeisen jakson.
Puhumme kolmannesta avaimesta yhtä voimakkaaseen rukoukseen, -
kuin Mestarilla itsellään täällä maan päällä oli.
Ensimmäinen avain on Messiaan veren voima.
Olemme yhtä vanhurskaita Jumalan edessä, kuin Messias itse oli.
Olemme saaneet lahjaksi hänen vanhurskautensa.
Usko Messiaan vereen antaa meille rohkeuden olla Jumalan edessä.
Sydämemme ei enää syytä meitä.
Toinen avain tehokkaaseen rukoukseen -
on Jeesuksen nimen sisältämä auktoriteetti.
Olemme käyttäneet Mestarin alkuperäistä nimeä Jeshua, -
koska hän ei ole ruotsalainen vaan juutalainen -
ja hänellä on hepreankielinen nimi.
Nyt puhumme siis kolmannesta avaimesta rukoukseen, -
joka on yhtä väkevää kuin Mestarilla.
Se on rukous Pyhässä Hengessä.
Haluan selventää aiheen tiimoilla vellovaa sekaannusta.
Ef. 2:13:ssa sanotaan, -
että olemme "päässeet lähelle Kristuksen veressä."
Hänen verensä perusteella pääsemme lähelle Jumalaa.
Jakeessa 18 sanotaan: -
"...sillä hänen kauttansa..." Se tarkoittaa: "Hänen nimensä kautta."
"...on meillä molemmilla [ei- juutalaisella ja juutalaisella] -
pääsy yhdessä Hengessä Isän tykö."
Eli Jumalan Henki tekee Jumalan läsnäolosta meille todellista.
Hänen läsnäolossaan voimme opetella rukoilemaan Pyhässä Hengessä.
Ef. 6:18:ssa sanotaan: -
"Ja tehkää tämä kaikella rukouksella ja anomisella, -
rukoillen joka aika Hengessä -
ja sitä varten valvoen...anomisessa kaikkien pyhien puolesta."
Siinä kehotetaan rukoilemaan Hengessä koko ajan.
Juudan kirjeen jakeessa 20 lukee: -
"Mutta te, rakkaani, rakentakaa itseänne -
pyhimmän uskonne perustukselle, rukoilkaa Pyhässä Hengessä..."
Meidän tulisi siis aina rukoilla Hengessä.
Raamatussa meitä kehotetaan myös vaeltamaan Hengessä, -
jottemme toteuttaisi lihan himoja.
Hengessä elämisen vastakohta on lihassa eläminen.
Hengessä rukoilemisen vastakohta on lihassa rukoileminen.
Lihassa rukoileminen on omassa voimassa rukoilemista.
Rukoilemme omien tarkoitusperiemme puolesta -
ja saadaksemme oman tahtomme läpi.
Katsotaan Jaakobin kirjeestä, millaista on lihallinen rukous.
Puhutaan sen jälkeen Hengessä tapahtuvasta rukouksesta.
Jaakob 4:2-4: "Te himoitsette, eikä teillä kuitenkaan ole; -
te tapatte ja kiivailette, ettekä voi saavuttaa; -
te riitelette ja taistelette.
Teillä ei ole, sentähden ettette ano. Te anotte, ettekä saa, -
sentähden että anotte kelvottomasti, -
kuluttaaksenne sen himoissanne. Te avionrikkojat, ettekö tiedä, -
että maailman ystävyys on vihollisuutta Jumalaa vastaan?"
Lihassa rukoileva rukoilee oman tahtonsa toteutumista -
omien tarkoitusperiensä puolesta ja omassa voimassa.
Kielillä rukoilu on vain osa Hengessä rukoilemista.
Kaiken rukouksen tulee tapahtua aina Hengessä.
Hengessä rukoilu merkitsee Hengen voimassa rukoilemista.
Meidän on ensinnäkin rukoiltava Hengen innoittamia rukouksia -
eli rukoiltava sen puolesta, mihin Henki kehottaa.
Meidän tulee myös rukoilla Hengen johdossa -
eli antaa Hänen johtaa, miten asian puolesta rukoillaan.
Hengen täyttämä rukous tapahtuu Hengen voimassa ja voitelussa.
Rukouksen tulisi jatkua niin kauan, kuin Henki pitää sitä yllä.
Pyhä Henki ilmoittaa meille Jumalan tahdon -
esimerkiksi Jumalan Sanasta.
Silloin voimme rukoilla Jumalan tahdon mukaan.
Henki kirkastaa aina Messiasta ja Jumalaa.
Kun rukoilemme Hengen johdossa, saamme vastauksia.
Hengessä rukoilu merkitsee siis Hengen voimassa rukoilemista.
Rukoilemme Jumalan tahdon tapahtumista.
Rukoilemme niin, että Jumala saa kunnian.
Tarkoitus ei ole rukoilla omien nautintojemme -
vaan Jumalan tahdon toteutumista.
Miten voimme rukoilla Hengessä?
Katsotaan, mitä Room. 11:36:ssa sanotaan: -
"... hänestä ja hänen kauttansa ja häneen on kaikki; -
hänelle kunnia iankaikkisesti! Amen."
Hänestä, hänen kauttaan ja häneen tai hänelle on kaikki.
Rukous, joka ei ole lähtöisin taivaasta, -
ei myöskään ulotu taivaaseen asti.
Pyhän Hengen täytyy saada käynnistää rukous.
Kun rukoilemme Hengen johdossa, Jumala ottaa rukouksemme vastaan.
On eri tapoja rukoilla Hengessä.
Katsotaan ensin 1. Kor. 14:14:stä, -
mitä Paavali sanoo kielilläpuhumisesta.
Siinä määritellään kielillä rukoileminen.
"Sillä jos minä rukoilen kielillä puhuen..."
Siinä tarkoitetaan vierasta ihmisten tai enkelten kieltä.
"...niin minun henkeni kyllä rukoilee -
mutta ymmärrykseni on hedelmätön.
Kuinka siis on? Minun on rukoiltava hengelläni..."
Meidän tulee aina rukoilla Hengessä mutta tässä puhutaan ihmishengestä.
Kielillä puhuessa minun henkeni, sisäinen ihmiseni, -
rukoilee suoraan Jumalaa oman ymmärrykseni ohi.
Kaikilla uudestisyntyneillä ja Hengellä täyttyneillä -
on mahdollisuus kommunikoida Isän kanssa henkensä avulla.
Kielillä rukoillessani henkeni rukoilee, ei ymmärrykseni.
"Minun on rukoiltava hengelläni, -
mutta minun on rukoiltava myöskin ymmärrykselläni..."
Omassa hengessä rukoilu on yksi tapa rukoilla Pyhässä Hengessä, -
muttei ainut.
Voimme näet rukoilla Pyhässä Hengessä myös ymmärryksellämme.
Henki voi valaista ymmärryksemme, niin että tiedämme, -
mitä ja miten rukoilla.
Silloin rukoilemme ymmärryksellä.
Rukous Hengessä on ensinnäkin rukousta tuntemillamme sanoilla -
ymmärtäen, mitä rukoilemme.
Toisekseen voimme rukoilla Hengessä omassa hengessämme -
sanoilla, joita emme ymmärrä ja jotka Hengen pitää selittää.
Kielillä puhuvaahan kehotetaan myös pyytämään, -
että hän voisi selittää kielet.
Kielillä rukoillessamme rukoilemme tuntemattomilla sanoilla.
Voimme siis rukoilla tuntemillamme sanoilla -
ymmärtäen, mitä sanomme.
Voimme myös rukoilla hengessämme, tuntemattomilla sanoilla.
Tuntemattomilla sanoilla rukoillessamme -
voimme pyytää niihin selitystä.
Kolmas tapa rukoilla Hengessä on rukoilla Jumalan Sanoilla -
Pyhän Hengen johdossa.
Silloin käytämme Hengen miekkaa, joka on Jumalan Sana.
Neljänneksi voimme rukoilla valmiiden rukousten mukaan.
Messias opetti meitä rukoilemaan: "Isä meidän, joka olet taivaassa, -
pyhitetty olkoon sinun nimesi, tulkoon sinun valtakuntasi..."
Voimme rukoilla Hengen voimassa myös tuon valmiin rukouksen mukaan.
Me rukoilemme Hengessä silloin, kun annamme Hänen johdattaa.
Palataan vielä raamatunkohtaan, jonka olemme jo ottaneet esille.
Room. 8:26 (RK -12) on hyvin rohkaiseva: -
"Myös Henki auttaa meitä heikkoudessamme.
Emmehän tiedä, mitä meidän tulisi rukoilla ja miten, -
mutta Henki itse rukoilee meidän puolestamme sanattomin huokauksin."
Voimme rukoilla Hengessä myös ilman sanoja.
Voimme siis rukoilla tuntemillamme sanoilla ymmärtäen ne.
Voimme rukoilla tuntemattomin sanoin kielillä hengessämme.
Voimme rukoilla niiden sanankohtien avulla, -
joita Pyhä Henki antaa rukoukseen.
Voimme rukoilla Sanassa olevilla valmiilla rukouksilla.
Voimme rukoilla myös ilman sanoja. Rukous on enemmän kuin sanoja.
Tässä sanotaan, että voimme rukoilla Hengen voimassa -
"sanattomin huokauksin". Palaamme siihen myöhemmin.
"Myös Henki auttaa meitä heikkoudessamme.
Emmehän tiedä, mitä meidän tulisi rukoilla ja miten."
Sain kerran tehtäväkseni johtaa rukoustiimiä Liettuaan.
Kun aloin valmistautua tuolle 8 hengen rukousmatkalle, -
hermostuin, kun ajattelin, miten paljon rahaa siihen oli satsattu.
Tarkoituksena oli vain rukoilla. Entä jos mitään ei tapahtuisikaan?
Silloin kaikki olisi ollut turhaa. Silloin Pyhä Henki sanoi, -
että meidän tuli tunnustaa lapsen lailla, -
ettemme tienneet, miten rukoilla.
"Mutta jos luotatte siihen, että minä näytän teille, -
miten rukoilla, silloin saatte tuloksia."
En ole koskaan ollut samanlaisessa rukoustehtävässä.
Jumala näytti, minkä puolesta rukoilla ja miten.
Hän näytti vieläpä, missä rukoilla ja milloin.
Koska kyselimme koko ajan Jumalalta ja riipuimme hänessä kiinni, -
Pyhä Henki pääsi meitä johdattamaan.
Kun tunnustamme, ettemme tiedä, miten rukoilla, -
Pyhä Henki pääsee auttamaan heikkouttamme.
Hän ei auta meitä vahvuudessamme vaan heikkoudessamme.
Yksi tapa rukoilla Hengessä on rukoilla hengessämme kielillä.
Katsotaan asiaa taas 1. Kor. 14:stä.
Jae 13: "Sentähden rukoilkoon se, joka kielillä puhuu, -
että hän taitaisi selittää."
Voimme siis rukoilla, että saisimme selityksen kielillä rukoilemiseen.
On eri asia välittää seurakunnassa kielillä sanoma, -
joka selitetään, kuin rukoilla omassa hengessä rukouskielellä.
Kaikilla ei ole lahjaa välittää seurakunnassa sanomaa kielillä.
Kaikilla on kuitenkin kyky rukoilla henkensä avulla.
Jumala ei anna hengessä rukoilun lahjaa vain joillekin.
Jumala on oikeudenmukainen, -
ja kaikilla Hengellä täytetyillä uskovilla -
on mahdollisuus puhua uusin kielin henkensä avulla.
Silloin voimme rukoilla kielille myös selitystä.
Kielten selitys ei tarkoita sanasanaista käännöstä, -
vaan se voi tulla eri tavoin.
Jae 6: "Jos minä nyt, veljet, tulisin luoksenne kielillä puhuen -
mitä minä teitä sillä hyödyttäisin, ellen puhuisi teille ilmestyksen -
tai tiedon tai profetian tai opetuksen sanoja?"
Kaikissa raamatunkäännöksissä ei lue näin tarkasti: -
"Mitä minä teitä SILLÄ [kielillä- puhumisella] hyödyttäisin, -
ellen puhuisi teille ilmestyksen tai tiedon tai profetian -
tai opetuksen sanoja?"
Eli kielten selitys voi tulla neljällä eri tavalla.
Voit saada uusilla kielillä puhuessasi ilmestyksen, -
profetian, tiedon sanan -
tai opetuksen sanan, johdatuksen, jostain asiasta.
Kun avaudut, Jumalan Henki voi selittää kielet -
jollain näistä neljästä tavasta.
Kielilläpuhuminen on eniten väärinkäytetty armolahja.
Karismaattisissa ja helluntaipiireissä pidetään -
kielilläpuhumista usein vain merkkinä Hengellä täyttymisestä.
Jätämme sen sitten pääasiassa syrjään.
Mutta se on työkalu, jonka avulla voimme rukoilla hengessämme.
Sitä tulisi käyttää rukouksessa ja pyytää, -
että Jumala näyttää, mitä Henki kauttamme rukoilee.
Voin kertoa tästä vertauksen.
Taiteilijan maalaama taulu voi esimerkiksi kuvata rauhaa.
Taulun sanoman voi selittää yhdellä sanalla: rauha.
Taulu voi myös esittää kaaosta, -
niin kuin nykytaiteen voidaan usein tulkita esittävän.
Kielten selitys voi siis tulla yhden sanan tiivistelmänä, -
Hengen antamana vaikutelmana.
Selitys voi tulla myös profetiana tai tiedon sanana.
Kun valitset riippuvuuden Pyhästä Hengestä rukouksessa, -
hän ilmoittaa sinulle Jumalan tahdon.
Silloin voit rukoilla oman voimasi sijaan Jumalan voimassa -
Pyhän Hengen kautta.
Eli Pyhä Henki auttaa sinua rukoilemaan kuin Jeshua.
Uskomalla hänen vereensä -
voit rukoilla yhtä vanhurskaana kuin hän.
Hänen nimensä kautta voit rukoilla samalla vallalla kuin hän.
Hengen kautta voit rukoilla yhtä voimakkaasti kuin hän.
Hengessä tapahtuva rukous -
on valtavan voimakasta, kun valitsemme riippuvuuden hänestä.
Odota, että hän kertoo sinulle, miten sinun tulisi rukoilla.
Useimmat kristityt tekevät sen virheen, -
että he päättävät itse, miten rukoilla.
Jos Jumala ei heti vastaakaan, -
he väittävät, ettei heitä ole kutsuttu rukoukseen.
Päätä olla riippuvainen Pyhästä Hengestä.
Anna hänen näyttää, miten sinun tulisi rukoilla.
Hengessä rukoilu alkaa usein siitä, -
ettemme rukoile ymmärryksellä vaan hengessämme uusin kielin.
Jos et ole vielä puhunut kielillä, -
pyydä Hengellä täytettyä ystävää panemaan kätensä päällesi, -
jotta saisit kielet ja voisit rukoilla hengelläsi.
Kielillä puhumalla voimme antaa Hengen hallita ajatuksiamme, -
niin että alamme täyttyä Jumalan tahdon tuntemisella.
Katsotaan 1. Kor. 2:sta, -
miten Pyhä Henki auttaa meitä ymmärtämään Jumalan tahtoa.
Jae 7: "...vaan me puhumme salattua Jumalan viisautta, -
sitä kätkettyä, jonka Jumala on edeltämäärännyt -
ennen maailmanaikoja meidän kirkkaudeksemme, -
sitä [Hengen kautta tulevaa viisautta], -
jota ei kukaan tämän maailman valtiaista ole tuntenut -
sillä jos he olisivat sen tunteneet, -
eivät he olisi kirkkauden Herraa ristiinnaulinneet -
vaan, niinkuin kirjoitettu on: -
'mitä silmä ei ole nähnyt eikä korva kuullut, -
mikä ei ole ihmisen sydämeen noussut -
ja minkä Jumala on valmistanut niille, jotka häntä rakastavat'.
Mutta meille Jumala on sen ilmoittanut -
Henkensä kautta..."
Hän voi ilmoittaa meille sen, mitä yksikään silmä ei ole nähnyt, -
korva kuullut eikä sydän aavistanut.
Jumala on sen meille valmistanut, -
eikä pelkästään ikuisuutta vaan nykyhetkeä varten.
Niin paljon korkeampi kuin taivas on maata, -
ovat hänen ajatuksensa korkeammat meidän ajatuksiamme.
Hänen tiensä ovat paljon korkeammat kuin meidän tiemme.
Mutta Henki voi ne meille kirkastaa, -
sillä "Henki tutkii kaikki, Jumalan syvyydetkin.
Sillä kuka ihminen tietää, mitä ihmisessä on, paitsi ihmisen henki...?
...myös kukaan tiedä mitä Jumalassa on, paitsi Jumalan Henki."
Olemme saaneet "sen Hengen, joka on Jumalasta, -
että tietäisimme, mitä Jumala on meille lahjoittanut."
Kyseessä on voitelu, joka opettaa meitä kaikessa.
Sana "voitelu" on läheistä sukua sanalle "tuoksu".
Tunnemme ikään kuin hyvää tuoksua tai hyvää oloa -
rukoillessamme Jumalan tahdon mukaan.
Voimme tulla herkäksi aistimaan tätä tuoksua rukouksessa, -
niin että Jumalan Henki voi meitä johdattaa.
Näin voimme rukoilla yhtä väkevästi kuin Jeshua itse.
Koska hän oli Hengen voitelema, -
hän oli täynnä Jumalan tahtoa kaikissa teoissaan ja sanoissaan.
Sama Pyhä Henki on meidänkin käytettävissämme, kun rukoilemme.
Siksi rukous on jännittävää yhteistyötä Jumalan kanssa.
Pyhä Henki ilmoittaa meille Jumalan olemuksen syvyyttä, -
niin että voimme rukoilla hänen tahtonsa mukaisesti.
Tästä olisi paljon sanottavaa, mutta en ehdi kertoa kaikkea.
Olen vain kertonut johdantoa siihen, -
että olemme saaneet Pyhän Hengen voiman lahjaksi rukoukseen.
Niin voimme rukoilla yhtä väkevästi kuin Mestari itse.
Siunausta sinulle! Shalom Jerusalemista!
Suomennos: Annamari Kortelainen